Saya mau tau Jinis dari Kenari (manuk). Jelaskan dalam bahasa jawa

Wiwit gangsal abad kepengker, manuk kenari asring kawin silang kaliyan jinis manuk kenari sanèsipun, dadosaken manuk kenari piyambak gadhah jinis kados ta:

Kenari Norwich, punika jinis ingkang gadhah sajarah bènten kaliyan jinis manuk kenari sanèsipun. Rikala samanten kathah tiyang nenun saking bangsa Flam ingkang ngingu manuk kenari jinis punika lan asring dipunasta pindah dhateng Inggris amargi dipunjajah déning bangsa Spanyol. Penenun-penenun punika manggèn wonten tlatah Norwich ing Norflok (Inggris). Pratandha saking manuk kenari jinis punika wulunipun ingkang kandel lan wujudipun bunder. Dadanipun amba, gegeripun cekak ugi amba,wulunipun cekak lan buntutipun ugi cekak. Manuk punika gadhah warna ijem.. Dawanipun kinten-kinten 15-16cm.

Kenari Cinnamon, punika mèmper kaliyan Kenari Norwich. Manuk punika gadhah wulu ingkang kandel lan wujud ingkang sarwa bunder.

Kenari Border, jinis punika ingkang paling misuwur ing kalangan kenari sanèsipun. Manuk jinis punika asalipun saking Cumberland Fancy, lan saking Sempadan (Border) antawisipun lnggris lan Scotland. Wujudipun bunder sadaya manawi dipuntingali saking pundi kemawon. Dawanipun namung ngantos 14 cm.

Kenari Lancashire, punika jinis paling ageng ing nagara Inggris. Jaman sapunika Kenari spésies jinis punika ugi angèl dipuntemoni. Manuk jinis punika namung katingal manawi nembé ngempal kaliyan jinis kenari sanèsipun. Pratandha jinis kenari punika gadhah makutha utawi jambul ingkang dipunwastani Lancashire Coppy. Ingkang wujudipun bunder ingkang dipunwastani Lancashire Plain Head.

Kenari Gloster, kenari jinis punika paling alit saking jinis kenari sanèsipun. Dawanipun boten langkung 11cm. Kenari Gloster warnanipun kuning lan wulunipun warna pethak semu ijem sami kaliyan buntutipun. ing sirah wonten ingkang gadhah jambul wonten ugi ingkang boten gadhah jambul. Manuk jinis punika ingkang boten gadhah jambul saged dipunwastani Consort.

Kenari London Francy, punika jinis kenari ingkang paling sepuh lan ugi sampun cures. [5] Manuk jinis punika saé sanget wujudipun. Wulu lan buntutipun warni semu emas lan rerenggan warni cemeng.

Kenari Fite Francy, Manuk jinis punika nembé dipuntepang déning masarakat. miturut kapitadosan masarakat jinis punika renkarnasi saking jinis kenari london francy nanging gadhah ukuran langkung alit. Kanthi wulu ingkang alus lan buntutipun warna pethak. [5] Dawanipun ugi boten langkung 11 cm.

Kenari American Singer, kelebet jinis kenari ingkang kanthi fisik éndah lan gadhah swanten ingkang saé. Kenari American Singer punika asil silangan Kenari Border lan Kenari Roller. Sebaran: Kenari American Singer dipunkembangaken taun 1930-an déning sakelompok wadon ingkang salajengipun dipuntepangi kanthi nama “The Eight Boston House Wives”. Kenari American Singer kawitanipun dipunsebat “North American canary” utawi kenari Amérika Lor lan diasilaken saking silangan Kenari Roller Jerman (30%) lan Kenari Border (70%). Peksi punika kathahipun sumebar ing Amérika.